Public procurement notice: Contract Notice
Published: 2020-11-23
Buyer: Kuntien Tiera Oy
Country: FI
Contract type: Services
Procedure: Open procedure
CPV classification: 72000000
Estimated value: 5030634 EUR
Submission deadline: 2020-12-18
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on rakentamisen ja ympäristönsuojelun toimialueen sähköisen asioinnin järjestämistä kunnan asiakkaille varten tarkoitettu sähköinen lupa- asioinnin palvelu Kuntien Tiera Oy:lle (Tiera), sen asiakkaille sekä hankintarenkaaseen liittyneille 18 kunnalle, kaupungille tai muulle hankintayksikölle. (jäljempänä hankintarenkaan jäsenet).
Tiera ja hankintarenkaan jäsenet kilpailuttavat hankinnan yhteishankintana siten, että Tiera laatii valitun toimittajan kanssa oman puitesopimuksen lupajärjestelmästä, jonka perusteella Tieran asiakaat voivat liittyä palvelun käyttäjiksi. Vastaavasti muut hankintarenkaan jäsenet laativat valitun toimittajan kanssa omat erilliset puitesopimukset. Toimittaja ja Tieran asiakkaat sekä muut hankintarenkaan jäsenet sekä tarvittaessa heidän asiakkaansa sopivat puitesopimukseen perustuvalla erillisellä palvelusopimuksella palvelun käytöstä. Tarjouspyynnön liitteessä 4 on ilmoitettu puitejärjestelystä kiinnostuneet Tieran omistaja-asiakkaat, hankintarenkaan jäsenet ja näiden hankinnan arvioidut vuosivolyymit.
Tarjouspyynnön kohdassa I.2) on ilmoitettu, että sopimuksen tekee yhteishankintayksikkö. Täsmennyksenä tähän todetaan, että Tiera toimii omistajiensa osalta yhteishankintayksikkönä ja muiden mukana olevien hankintayksiköiden kanssa se tekee hankinnassa yhteistyötä hankintarenkaana.
Lupapalvelu tulee tarjota ohjelmistopalveluna (Saas) siten, että Tiera, Tieran asiakkaat ja hankintarenkaan jäsenet voivat ottaa palvelun tai sen osan halutessaan käyttöön. Lisäksi palvelua on voitava käyttää Tieran asiakkaiden ja muiden hankintarenkaan jäsenten liiketoiminnassa, jolloin asiakas tarjoaa palvelun käyttöön omille asiakkailleen.
Hankinnan tavoitteena on saada Kuntien Tieralle, sen asiakkaille ja muille hankintarenkaaseen liittyneille hankintayksiköille ja/tai heidän asiakkailleen helposti ja nopeasti käyttöön otettava sähköinen palvelu kuntalaisten ja yritysten vuorovaikutteiseen asiointiin kunnan lupia myöntävän viranomaisen kanssa.
Hankittavaan palveluun sisältyy myös sähköisen säilyttämisen palvelu (arkisto), jonka tulee täyttää SÄHKE2-vaatimukset sähköiselle säilyttämiselle. Lisäksi hankittavaan palveluun sisältyy raportointityökalu ja asiakirjakauppa. Tästä sähköisen lupa-asioinnin ja säilyttämisen palvelukokonaisuudesta käytetään jäljempänä ja tarjouspyynnön liitteissä nimitystä Lupapalvelu tai Ohjelmistopalvelu. Ohjelmistopalvelun hankinta sisältää myös optioita. Lupapalvelun lisäksi hankinnan kohde sisältää neuvonta-, koulutus- ja muita asiantuntijapalveluita.
Lupapalvelu tulee tarjota ohjelmistopalveluna (SaaS) siten, että tilaaja tai sen asiakas voi ottaa halutessaan palvelun tai sen osan käyttöön. Lisäksi palvelua on voitava käyttää tilaajan tai tilaajan asiakkaan liiketoiminnassa, jolloin asiakas tarjoaa palvelun käyttöön omille asiakkailleen (esimerkiksi kuntayhtymä tai muu seudullinen toimija hankkii palvelun ja tarjoaa sitä omille asiakkailleen).
Lupapalvelun käyttäjäystävällisyys, luotettavuus ja saavutettavuusdirektiivin täyttyminen ovat keskeisiä vaatimuksia. Sähköisten lupahakemusten käytänne on vakiintunut jo korkealle tasolle ja edelleen tämän tavan uskotaan kasvavan merkittävästi lähivuosien aikana.
Vantaan kaupunginhallitus on 19.10.2020 päätöksellään ehdollisesti sitoutunut merkitsemään Kuntien Tiera Oy:n osakkeita ja Sastamalan kaupungin Konserni- ja elinvoimajaosto on 5.10.2020 päätöksellään päättänyt Kuntien Tiera Oy:n osakkeiden merkinnästä. Tarkoitus on, että molemmat kunnat ovat puitesopimuksen astuessa voimaan Kuntien Tiera Oy:n osakkeenomistajia ja tekevät siten palvelusopimuksen Kuntien Tiera Oy:n ja toimittajan välisen puitesopimuksen perusteella.
Sopimusta voidaan jatkaa yhdellä (1) kuudenkymmenen (60) kuukauden optiokaudella. Option käyttöönottoon liittyvä menettely on kuvattu tarkemmin tarjouspyynnön liitteessä 1(hakinnan yleiskuvaus) ja liitteinä 14a-b olevissa puitesopimuksissa.
Hankintaan sisältyy optiot ympäristönsuojelun päätöksenteon sekä ympäristönsuojelun ja kiinteistönmuodostukseen sähköisen säilytysjärjestelmän käyttöönotosta. Tilaaja päättää optioiden tai niiden osan käyttöönotosta kolmen (3) vuoden kuluessa puitesopimuksen allekirjoituksesta.
Tilaajat ja heidän mahdolliset asiakkaansa eivät pysty ottamaan palvelua käyttöön samanaikaisesti, jolloin osalle jäisi hyvin lyhyt sopimuskausi hyödynnettäväksi. Lupaprosessit ovat tyypillisesti pitkäkestoisia. Toimialalla on valmisteilla merkittävä lainsäädöntöuudistus, jonka aikataulusta on vielä epävarmuutta, joten palvelun tulee olla käytettävissä tulevan lainsäädännön siirtymäajan loppuun.

Eligibility requirements: Ks. ESPD-lomake ja tarjouspyyntöasiakirjat.

Award value: 5030634